Ragam P. Ramlee

Ragam P. Ramlee merupakan sebuah filem Melayu yang diterbitkan di Malaysia pada tahun 1964. Filem Ragam P. Ramlee diterbitkan dalam bentuk filem hitam putih tanpa warna.

Filem Ragam P. Ramlee diarah oleh pengarah P. Ramlee pada 1964.

Sinopsis 

Filem ini dibahagikan kepada tiga segmen
 Drama Musikal - Ramlee & Saloma
 Drama Komedi - Mintak Nombor Ekor
 Drama Purba - Damaq

Ramlee & Saloma - P. Ramlee dan Saloma mempersembahkan tujuh buah lagu secara solo dan berduet, iaitu lagu Hancur Badan DiKandung Tanah, Ku Kehilangan Kanda, Aduh Sayang, Damak, Di Pinggiran, Kuala Lumpur, dan Joget Malaysia.

Minta Nombor Ekor - Kisah dua orang sahabat, Ramlee dan Raden yang menyewa di sebuah bilik. Mereka ingin cepat menjadi kaya dan selalu bermain judi 'tiga nombor ekor'. Berbagai cara dilakukan oleh mereka semata-mata untuk mendapatkan nombor yang paling bertuah. Mereka berdua juga mencintai gadis yang sama bernama Safiah yang bekerja di kedai nombor ekor itu.

Damaq - Di sebuah kampung, tinggal Kenanga bersama abangnya, Anggerik. Ibubapa mereka telah lama meninggal dunia. Anggerik seorang peniaga yang sering berdagang ke serata pekan dan negeri. Oleh kerana bimbangkan keselamatan adiknya semasa ketiadaannya, Anggerik telah merancang untuk menjodohkan Kenanga dengan Damaq, seorang perwira muda di kampung tersebut. Oleh kerana kejelitaan Kenanga, ramai pemuda berangan untuk menjadi pasangannya. Pada suatu hari, seorang pemuda bernama Teruna datang ke rumah Anggerik dengan harapan untuk meminang Kenanga. Oleh kerana janjinya pada Damaq, Anggerik telah menolak hajat Teruna yang merupakan adik kepada seorang pendekar bernama Bujang. Teruna menaruh dendam untuk merampas Kenanga dengan menghapuskan Damaq. Malangnya, Damaq telah menamatkan riwayat Teruna.  Pendekar Bujang yang handal bersumpah untuk membela kematian adiknya...

Pelakon 
Drama Musikal
 P. Ramlee
 Saloma
Diacarakan oleh Fadzliyaton

Drama Komedi - Mintak Nombor Ekor
 P. Ramlee sebagai Ramlee
 Raden Sudiro sebagai Raden
 Sophia Ibrahim sebagai sebagai Safiah
 Hashim Hamzah sebagai Tok Dukun
 Noor Jin sebagai Pak Leman

Drama Purba - Damaq
 P. Ramlee sebagai Damaq
 Kasma Booty sebagai Kenanga
 Ali Rahman sebagai Teruna
 Mahmud Jun sebagai Gegala
 Idris Hashim sebagai Bujang
 Minah Hashim sebagai Mak
 Yusof Banjar sebagai Anggerik

Lagu 
 Hancur Badan Kandung Tanah
 Ku Kehilangan Kanda
 Damaq
 Aduh Sayang
 Di Pinggiran
 Kuala Lumpur
 Joget Malaysia

Rujukan

Pautan luar 
 

Ragam P. Ramlee
Ragam P. Ramlee